Sekolah Menengah Sains Johor

Sejarah

Upacara meletakkan batu asas sekolah ini dilakukan oleh Tun Hamdan Sheikh Tahir, Ketua Pengarah Pelajaran Malaysia pada hari Rabu, 23 Mei 1973.
Kumpulan pertama pelajar SMSJ ditempatkan sementara di Maktab Sultan Abu Bakar, Johor Bahru sehinggalah sekolah ini siap dibina dan mula digunakan pada bulan April 1974. Pengetua pertama ialah Tuan Syed Ahmad Omar Al-Atas dan sejak tahun 1974, 13 orang pengetua telah mentadbir sekolah ini.
Lokasinya yang terletak kira-kira satu kilometer dari bandar Kluang dengan kawasan seluas 32 ekar, SMSJ menyediakan pelbagai kemudahan untuk pelajar peringkat menengah dari tingkatan satu hingga lima. Kelas tingkatan enam dibuat pada tahun 1974 dengan 28 orang pelajar dan program ini tamat pada tahun 1984. Dari tahun 1985 sehingga 1989, sekolah ini menjalankan program GCE A-level. Sejak tahun 1990 sehingga sekarang, sekolah ini menerima pelajar tingkatan satu hingga lima sahaja. Mulai tahun 1994 sehingga 1998, sekolah ini menerima pelajar tingkatan satu daripada keluarga berpendapatan rendah.
Padang utama siap pada tahun 1976 dan padang kedua siap pada tahun 1988. Kelas komputer dijalankan mulai tahun 1976. Semua pelajar tingkatan 1, 2 dan 3 digalakkan mengikuti kursus komputer selama 3 tahun. Surau yang boleh menampung seramai 800 orang telah siap dibina pada tahun 1993 dan telah menjadi pusat kecemerlangan rohani. Sekolah ini juga telah mendapat bangunan tambahan yang dijadikan sebagai koperasi sekolah.
Pada tahun 1996, empat buah kelas tingkatan 4 telah dikhaskan untuk aliran Sains Kejuruteraan dan hanya sebuah kelas untuk Sains Tulen dan kini, sekolah ini mempunyai tiga kelas sains tulen dan dua kelas sains teknikal. Sekolah ini telah terpilih menjadi sekolah bestari pada tahun 1999.

Kemudahan Sukan

Sekolah ini mempunyai:
1.Gelanggang hoki saiz pertandingan
2.Padang Kriket saiz pertandingan
3.Padang Ragbi saiz pertandingan
4.Futsal atau Gelanggang Tenis
5.Court Badminton
6.Gelanggang Bola Keranjang
7.Trek 400 meter
8.Gelanggang Lompat Jauh

Tema Sekolah

Menyediakan pelajar supaya mempunyai kemampuan akademik serta jati diri yang unggul untuk melanjutkan pelajaran ke peringkat yang lebih tinggi.

Lirik

Majulah-majulah  Sekolah yang tercinta  
Biar Indah  Megah dan Mashur
Berbakti untuk nusa dan bangsa
Di sepanjang masa
Ku serah Jiwa dan Ragaku
Untuk bimbingan
Dan Didikan
Ku cari ilmu
Ku taburkan bakti
selagi ada hayatku
Berjasalah berjasa
Sekolah yang tercinta
Sinar Harapan
Putera dan puteri
Teguh berdiri
Sepanjang Zaman
Membela ibu pertiwi

Alumni Sekolah

Ahmad Maslan iaitu Ahli Parlimen merangkap Menteri Kabinet ialah bekas pelajar Sekolah Menengah Sains Johor.
Mohd Herwan bin Sairon ialah salah seorang pemuzik Kumpulan The Muffins yang pernah popular sekitar zaman 2000-an & merupakan alumni Sekolah Menengah Sains Johor.
Sam Ali selaku pengasas, vokalis dan pemain gitar bass kumpulan metal yang dikenali di Australia, Malaysia dan seluruh dunia iaitu Cromok ialah bekas pelajar Sekolah Menengah Sains Johor.
Azman Mohd Arof, pemilik dan pengarah urusan syarikat Aerosystem Travel & Tour Sdn Bhd iaitu empunya yang mengendalikan perkhidmatan bas di bawah jenama Mayang Sari ialah bekas pelajar Sekolah Menengah Sains Johor.